
asupra proiectului de Lege privind retragerea unor rezerve formulate de România cu prilejul aderării sau ratificării unor convenţii internaţionale
În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată spre dezbatere, în fond, cu proiectul de Lege privind retragerea unor rezerve formulate de România cu prilejul aderării sau ratificării unor convenţii internaţionale, trimis cu adresa nr. P.L.x –129 din 19 martie 2007 şi înregistrat sub nr. 31/269 din  19.03.2007.

Camera Deputaţilor este primă Cameră sesizată.
Consiliul Legislativ  a avizat favorabil proiectul de lege, cu observaţii şi propuneri, conform avizului nr. 183/15.02.2007.
Comisia de politică externă a avizat favorabil proiectul de lege, cu avizul nr. 33/129 din 22 martie 2007.

Obiectul de reglementare al proiectului de lege supus dezbaterii îl constituie retragerea unor rezerve formulate de România cu prilejul aderării sau ratificării unor convenţii internaţionale. Măsura se impune ca urmare a schimbării poziţiei României faţă de recurgerea la jurisdicţia Curţii Internaţionale de Justiţie pentru soluţionarea diferendelor decurgând din interpretarea şi aplicarea dispoziţiilor convenţiilor respective.
În conformitate cu prevederile art. 61 din Regulamentul Camerei Deputaţilor, membrii Comisiei au examinat expunerea de motive şi proiectul de lege supus aprobării, în şedinţa din 28 martie 2007.
La dezbateri a fost prezentă, în calitate de invitat, doamna Katalin Kibedi, Secretar de Stat  la Ministerul Justiţiei.
În urma dezbaterii, membrii Comisiei au hotărât, cu unanimitate de voturi, ca proiectul de Lege privind retragerea unor rezerve formulate de România cu prilejul aderării sau ratificării unor convenţii internaţionale, să fie supus, spre dezbatere şi adoptare plenului Camerei Deputaţilor, în forma înaintată de iniţiator, cu amendamentul admis prevăzut în anexă.

      Din numărul total de 27 membrii ai Comisiei juridice, de disciplină şi imunităţi au fost prezenţi 15 deputaţi.

      În raport de obiectul şi conţinutul său, proiectul de lege face parte din categoria legilor ordinare.

                                           PREŞEDINTE,                               SECRETAR,
                                           Sergiu ANDON                              George Băeşu 
Consilier

Dr. George Cucu
ANEXA 

	Nr. crt.
	Text iniţial
	Text propus de comisie

(autorul amendamentului)
	Motivaţie

	
	LEGE
privind  retragerea unor rezerve formulate de România cu prilejul aderării sau ratificării unor convenţii internaţionale
	Text nemodificat
	

	
	Art. 1. – Se retrage rezerva formulată în Decretul nr. 143/1972 privind ratificarea Convenţiei pentru reprimarea capturării ilicite a aeronavelor, încheiată la Haga, la 16 decembrie 1970, în temeiul art. 12 alin. 2 din Convenţie, având următorul text:

„Republica Socialistă Română, potrivit articolului 12 paragraful 2 din Convenţie declară că nu se consideră legată de dispoziţiile paragrafului 1 din acest articol al Convenţiei pentru reprimarea capturării ilicite a aeronavelor. Poziţia Republicii Socialiste România este aceea că diferendele privind interpretarea sau aplicarea Convenţiei vor fi supuse Curţii Internaţionale de Justiţie numai cu consimţământul tuturor părţilor în litigiu, pentru fiecare caz în parte.”
	Text nemodificat
	

	
	Art. 2 – Se retrage rezerva formulată în Decretul nr. 626/1973 privind aderarea Republicii Socialiste România la Convenţia unică asupra stupefiantelor din 1961 şi la protocolul privind modificarea acestei convenţii, în temeiul art. 50 alin. 2 din Convenţie, având următorul text:
„Republica Socialistă România declară că nu se consideră legată de prevederile paragrafului 2 al articolului 48, conform cărora diferendele între două sau mai multe părţi contractante privind interpretarea sau aplicarea Convenţiei, care nu vor fi reglementate pe cale de negocieri sau prin orice alt mod de soluţionare, vor fi aduse, la cererea uneia dintre părţile contractante interesate, în faţa Curţii Internaţionale de Justiţie.”
	Text nemodificat
	

	
	Art. 3. – Se retrage rezerva formulată în Decretul nr. 66/1975 privind ratificarea Convenţiei pentru reprimarea actelor ilicite îndreptate contra securităţii aviaţiei civile, încheiată la Montreal, la 23 septembrie 1971, în temeiul art. 14 alin. 2 din Convenţie, având următorul text: 
„Republica Socialistă România declară că nu se consideră legată de dispoziţiile articolului 14 paragraful 1 al Convenţiei pentru reprimarea actelor ilicite îndreptate contra securităţii aviaţiei civile. Poziţia Republicii Socialiste România este aceea că diferendele privind interpretarea sau aplicarea convenţiei vor fi supuse Curţii Internaţionale de Justiţie numai cu consimţământul tuturor părţilor în litigiu, pentru fiecare caz în parte.”
	Text nemodificat
	

	
	Art. 4. – Se retrage rezerva formulată în art. 6 din Decretul nr. 254/1978 pentru ratificarea unor tratate internaţionale, vizând ratificarea Convenţiei privind prevenirea şi sancţionarea infracţiunilor contra persoanelor care se bucură de protecţie internaţională, inclusiv agenţii diplomatici, adoptată la New York, la 14 decembrie 1973, în temeiul art. 13 alin. 2 din Convenţie, având următorul text:
„Republica Socialistă România declară că nu se consideră legată de prevederile paragrafului 1 al articolului 13 din Convenţie, conform cărora diferendele între două sau mai multe părţi contractante privind interpretarea sau aplicarea Convenţiei, care nu vor fi reglementate pe cale de negocieri, vor fi supuse arbitrajului sau Curţii Internaţionale de Justiţie, la cererea uneia dintre părţi”.
	Art. 4. – Se retrage rezerva formulată în art. 6 din Decretul nr. 254/1978 pentru ratificarea unor tratate internaţionale, vizând ratificarea Convenţiei privind prevenirea şi sancţionarea infracţiunilor contra persoanelor care se bucură de protecţie internaţională, inclusiv agenţii diplomatici, adoptată la New York, la 14 decembrie 1973, în temeiul art. 13 alin. 2 din Convenţie, având următorul text:

„Republica Socialistă România declară că nu se consideră legată de prevederile paragrafului 1 al articolului 13 din Convenţie, conform cărora diferendele dintre două sau mai multe părţi contractante privind interpretarea sau aplicarea Convenţiei, care nu vor fi reglementate pe cale de negocieri, vor fi fost supuse arbitrajului sau Curţii Internaţionale de Justiţie, la cererea uneia dintre părţi”.
Autorul amendamentului: Comisia juridică, de disciplină şi imunităţi
	 Îndreptarea unei erori materiale, în conformitate cu textul original.


                                           PREŞEDINTE,                               SECRETAR,
                                           Sergiu ANDON                              George Băeşu 

